93/45/ETY: Komission päätös tehty 22 päivänä joulukuuta 1992, rahoitustuen myöntämisestä yhdistettyjen kuljetusten edistämiseksi järjestettäviä kokeiluhankkeita varten



Virallinen lehti nro L 016 , 25/01/1993 s. 0055 - 0056

Suomenk. erityispainos Alue 7 Nide 4 s. 0195

Ruotsink. erityispainos Alue 7 Nide 4 s. 0195



KOMISSION PÄÄTÖS tehty 22 päivänä joulukuuta 1992, rahoitustuen myöntämisestä yhdistettyjen kuljetusten edistämiseksi järjestettäviä kokeiluhankkeita varten (93/45/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että nykyinen tilanne ja liikennejärjestelmän odotettavissa oleva kehitys yhteisössä edellyttävät yhteisön liikennevarojen hallintaa parhaalla mahdollisella tavalla ympäristönsuojelun asettamien vaatimusten mukaisesti, ja tähän hallintaan sisältyy yhdistettyjen kuljetusten käytön edistäminen, siten kuin neuvosto sen yhdistettyjen kuljetusten verkon perustamisesta Eurooppaan 30 päivänä lokakuuta 1990 antamassaan päätöslauselmassa () vahvistaa, yhdistettyjen kuljetusten verkon toteuttamiseen olisi liitettävä eri kuljetusmuotoja yhdistävien kuljetusketjujen järjestämistä koskevat toimenpiteet, koska nämä toimenpiteet muodostavat kokonaan uuden työkentän, on tarpeen hankkia perustiedot, joiden avulla tällä alalla toteutettavan yhteisen politiikan kannattavuus voitaisiin arvioida ja sen vuoksi olisi aloitettava kokeiluhankkeita, joilla pyritään keräämään tietoa eri kuljetusmuotoja yhdistäviä kuljetusketjuja koskevien järjestelytoimien toteutettavuudesta, näihin kokeiluhankkeisiin on kuljetusmuodon vapaan valinnan periaatteen mukaisesti sisällytettävä rahoitustukitoimenpiteitä, joilla autetaan kehittämään korkealaatuisia kuljetuspalveluja tehokkaalla ja kilpailusääntöjä liikenteenharjoittajien kesken noudattavalla yhteistyöllä, tämä rahoitustuki, jotka on tarkoitettu kyseisten kuljetusmuotojen ketjun järjestelytoimia varten, on suunnattava, aineellisten infrastruktuurien tai teknologisten tutkimushankkeiden rahoittamista lukuun ottamatta, erilaisiin laadullisiin toimenpiteisiin joko tutkimusten, erityisesti toteutettavuustutkimusten tai palvelujen laadun parantamiseen pyrkivien innovatiivisten hankkeiden osittaisena rahoittamisena, ja kyseinen rahoitustuki on rajoitettava ajallisesti ja sen on toimittava erityisenä kannustimena toimijoiden rohkaisemiseksi tällaisten palvelujen kehittämiseen. ON PÄÄTTÄNYT SEURAAVAA: 1 artikla 1. Yhteisön rahoitustukea voidaan antaa sellaisia yhdistettyä kuljetusta koskevia kokeiluhankkeita varten, joilla pyritään, nykyisillä tai vielä perustamattomilla reiteillä: - tutkimaan toimenpiteitä: - näillä reiteillä tapahtuvien yhdistettyjen kuljetusten palvelujen järjestelyn ja toiminnan parantamiseksi, - liikenteenharjoittajien yhdentämiseksi koko logistiikkaketjulla siten, että kaikki liikenteenharjoittajat ovat mukana, - arvioimaan, saadaanko näiden toimenpiteiden avulla lopulta aikaan tehokkaita yhdistettyjen kuljetusten palveluja, jotka pystyvät kilpailemaan tavaran tiekuljetuksen kanssa ja ovat taloudellisesti toteuttamiskelpoisia. 2. Kokeiluhankkeita rahoitetaan viiden vuoden ajan. 2 artikla 1. Tässä päätöksessä "yhdistetyllä kuljetuksella" tarkoitetaan jäsenvaltioiden välistä, tavaraa välillä purkamatta tapahtuvaa maantieajoneuvojen, konttien tai vaihtokuormatilojen kuljetusta maanteitse, rautateitse ja sisävesiteitse, näistä vähintään kahta kuljetustapaa käyttäen. 2. Jos merimatka on jollekin yhteisön alueista ainoa pääsy yhteisön alueelle, tämä merikuljetusosuus voidaan sisällyttää kokeiluhankkeeseen. 3. Kokeiluhankkeet voivat myös koskea yhteisön ulkopuolisilla reiteillä tapahtuvia yhdistettyjä kuljetuksia, jos perusteena on tiheä yhteisöön suuntautuva tai sieltä lähtöisin oleva liikenne. 3 artikla 1. Rahoitustuki voi koskea - kaikille hankkeille yhteisiin näkökohtiin liittyviä esitutkimuksia, - määrättyyn kokeilureittiin liittyviä toteutettavuustutkimuksia, - palvelun laadun parantamiseen pyrkiviä innovaatiohankkeita, 2. Komissio rahoittaa kokeiluhankkeita seuraavasti: - 100 prosenttiin asti esitutkimuksesta, - 50 prosenttiin asti toteutettavuustutkimuksesta, - 30 prosenttiin asti innovaatiotutkimuksesta. 4 artikla Yhteisön rahoitustuki myönnetään komission ja kunkin edunsaajan välisen sopimuksen perusteella. 5 artikla Hankkeiden esittämis-, valinta- ja arviointimenettelyt täsmennetään liitteessä. Tehty Brysselissä 22 päivänä joulukuuta 1992. Komission puolesta Karel VAN MIERT Komission jäsen () Neuvoston pääsihteeristön 12 päivänä marraskuuta 1990 antama ilmoitus n:o 9832/90. LIITE Yhdistettyä kuljetusta koskeville kokeiluhankkeille tarkoitetun yhteisön rahoitustuen myöntämisen edellytykset 1. Kesto Kokeiluhankkeita rahoitetaan viiden vuoden ajan (1992-1996). 2. Esittämismenettely Jäsenvaltio tai yksityinen tai julkinen yritys jättää kokeiluhanketta koskevan ehdotuksen komissiolle. Useat jäsenvaltiot tai yritykset voivat esittää kyseisen ehdotuksen myös yhteisesti. 3. Valintaperusteet a) Niiden jäsenvaltioiden, joiden alueella kokeiluhankkeeseen liittyvä yhdistetyn kuljetuksen käyttämä reitti sijaitsee, on hyväksyttävä kokeiluhanketta koskeva ehdotus. b) Komissio tutkii ehdotukset seuraavien perusteiden mukaisesti: - reitin merkitys eurooppalaisella tasolla, - vaikutus tavaraliikenteeseen ja mahdollisuudet maantiekuljetusten muuttamiseen yhdistetyiksi kuljetuksiksi, - ehdotettujen toimenpiteiden kustannukset, - hankkeen osapuolten kesken ehdotetun yhteistyön taso ja laatu, - kokeiluhankkeen laajentamista muihin yhdistettyihin kuljetuspalveluihin koskevat mahdollisuudet ja hyödyllisyys, - kilpailusääntöjen ja valtionapua koskevien sääntöjen noudattaminen. 4. Päätös rahoituksen myöntämisestä Komissio päättää hankkeen rahoituksesta 3 kohdassa lueteltujen perusteiden mukaisesti ja jäsenvaltioiden nimeämää asiantuntijaryhmää kuultuaan.